**Základné informácie pre rodičov, ktorých deti od 1.9.2021 plnia povinné predprimárne vzdelávanie (ďalej len PPV):**

1. Povinné predprimárne vzdelávanie je povinné pre všetky deti, ktoré do 31.8.2021 dovŕšili 5 rokov veku alebo pre deti pokračujúce v plnení povinného predprimárneho vzdelávania (predtým OŠD)
2. Zákonný zástupca odhlasuje dieťa zo zdravotných alebo iných dôvodov na známych tel. číslach, alebo priamo triednej učiteľke a  zároveň je povinný v ten deň oznámiť dôvod neprítomnosti dieťaťa emailom lebo sms riaditeľke MŠ na tel.č. 0908 570 880
3. Povinné predprimárne vzdelávanie plní dieťa minimálne 4 hodiny denne
4. Ak dieťa nepríde do MŠ 3 dni, jeho neprítomnosť ospravedlňuje zákonný zástupca a predloží písomné vyhlásenie o bezpríznakovosti
5. Ak dieťa chýba viac ako 7 po sebe nasledujúce vyučovacie dni z dôvodu ochorenia, riaditeľka MŠ požaduje od zákonného zástupcu potvrdenie od lekára, ktoré je súčasťou jeho ospravedlnenia
6. Zákonný zástupca môže požiadať riaditeľku MŠ o uvoľnenie z vyučovacích dní z dôvodu pobytu mimo bydliska (návšteva starých rodičov, dovolenka s rodičmi a pod.) Slúži na to žiadosť, ktorú zákonný zástupca nájde na stránke materskej školy v sekcii DOKUMENTY -tlačivá na stiahnutie – Povinné predprimárne vzdelávanie
7. Prerušenie dochádzky dieťaťa, ktoré plní PPV už nie je možné
8. Zákonný zástupca môže požiadať riaditeľku o individuálne vzdelávanie (ďalej len IV) jeho dieťaťa, ktoré plní PPV a to buď zo zdravotných alebo iných dôvodov, pričom predkladá žiadosť, v ktorej uvedie čas, na ktorý má riaditeľka MŠ povoliť IV a jeho dôvod, prípadne ďalšie skutočnosti, ktoré majú vplyv na individuálne vzdelávanie dieťaťa
9. Dieťa, ktoré plní IV- individuálne vzdeávanie, v mesiaci marec musí navštevovať kmeňovú materskú školu a v tomto čase škola posúdi, či sa pri IV plní obsah tohto vzdelávania. Obsah vzdelávania pošle kmeňová materská škola každému zákonnému zástupcovi, ktorého dieťa bude plniť IV do 31.8.2021
10. Ak zákonný zástupca nebude dbať o riadne plnenie PPV, riaditeľ MŠ má podľa § 5 ods. 15 zákona 596/2003 Z.z. povinnosť oznámiť obci a úradu práce, sociálnych vecí a rodiny konkrétne prípady, keď zákonný zástupca nedbá o riadne plnenie PPV, ktorý sa bude ÚPSVaR následne posudzovať uplatnením inštitútu osobitného príjemcu (5 neospravedlnených dní)
11. **Za dieťa, ktoré plní PPV, zákonný zástupca neplatí školné vo výške 20,- eur mesačne**